Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka konaného 
dňa 25. septembra 2007

Materiál číslo: 72/2007

K bodu:  Správa z kontroly inventarizácie k 31.12.2006 v rozpočtovej organizácii Stredisko
               služieb školám a školským zariadeniam  Petržalka,  Bohrova č. l,  Bratislava 

Predkladá:						Návrh uznesenia: 

Miroslav Skovajsa                                          	Miestne zastupiteľstvo mestskej časti
miestny kontrolór					Bratislava-Petržalka

							b e r i e    n a   v e d o m i e 

				             		Správu z kontroly inventarizácie  
							k 31.12.2006 v rozpočtovej organizácii
							Stredisko služieb školám a školským 
							zariadeniam Petržalka
							Bohrova č. l, Bratislava 

Miestny úrad mestskej časti Bratislava-Petržalka
útvar miestneho kontrolóra

S p r á v a 

z kontroly  inventarizácie k 31.12.2006 v rozpočtovej organizácii
Stredisko služieb školám a školským zariadeniam Petržalka, Bohrova č. 1, Bratislava

V súlade s ustanovením § 18d, ods. 2, písmeno b), zákona SNR č. 369/1990 Zb. o obecnom zriadení v znení neskorších zmien a doplnkov, „Plánom kontrolnej činnosti útvaru miestneho kontrolóra na obdobie od 1. januára 2007 do 30. júna 2007“ schváleným uznesením Miestneho zastupiteľstva mestskej časti Bratislava-Petržalka č. 18 dňa 30. januára 2007, a na základe príkazu miestneho kontrolóra č. 8/2007 zo dňa 22. mája 2007 vykonal útvar miestneho kontrolóra kontrolu  inventarizácie vykonanej k 31. decembru 2006 v rozpočtovej organizácii Stredisko služieb školám a školským zariadeniam Petržalka, Bohrova č. l, Bratislava,  v čase od 28. mája 2007 do 29. júna 2007.

Cieľom kontroly bolo zistiť, či pri vykonaní inventarizácie k 31. decembru 2006 boli dodržané príslušné právne predpisy, najmä ustanovenia § 29, a § 30, zákona NR SR č. 431/2002 Z.z. o účtovníctve v platnom znení, Všeobecne záväzné nariadenie Mestskej časti Bratislava-Petržalka č. 3 zo dňa 7. februára 1994 o zásadách hospodárenia s majetkom Mestskej časti Bratislava-Petržalka a majetkom zvereným jej do správy hlavným mestom SR Bratislavou v znení neskorších zmien a doplnkov, ako i ďalšie súvisiace právne normatívne akty a usmernenia príslušných oddelení Miestneho úradu mestskej časti Bratislava-Petržalka.
      
Stredisko služieb školám a školským zariadeniam Petržalka bolo zriadené uznesením Miestneho zastupiteľstva Mestskej časti Bratislava-Petržalka č. 345/2002 dňom 1. júla 2002 ako rozpočtová organizácia na dobu neurčitú. Stredisko služieb školám a školským zariadeniam Petržalka (ďalej len stredisko služieb) je právnickou osobou, ktorá je svojimi príjmami a výdavkami napojená na rozpočet mestskej časti. Hospodári samostatne podľa schváleného rozpočtu na príslušný rok s prostriedkami, ktoré jej určí Mestská časť Bratislava-Petržalka v rámci rozpočtu mestskej časti. Stredisko služieb zabezpečuje odbornú, technickú a materiálnu pomoc školám a školským zariadeniam, bežnú údržbu vlastnými kapacitami, verejné obstarávanie tovarov, služieb a prác. Ďalej zabezpečuje pre školské zariadenia bez právnej subjektivity (materské školy a školské jedálne pri materských školách) energetické a vodné hospodárstvo, majetkovú a bytovú agendu a komplexnú ekonomickú, mzdovú a personálnu agendu. Organizačnou súčasťou strediska služieb v roku 2006 bolo 20 materských škôl a 20 školských kuchýň a školských jedální pri materských školách, ktoré sú preddavkovými zariadeniami. Hospodária s finančnými prostriedkami poskytovanými ako preddavok na prevádzku, ktorý mesačne zúčtovávajú.

 Kontrolou bolo zistené:
      
Príkazom č. 5/2006 zo dňa 9. októbra 2006 nariadila zástupkyňa starostu, plniaca úlohy starostu Mestskej časti Bratislava-Petržalka vykonať inventarizáciu majetku, záväzkov a rozdielu majetku a záväzkov mestskej časti ku dňu riadnej účtovnej závierky za rok 2006. 

Súčasne uložila riaditeľom miestnych podnikov a organizácií vykonať inventarizáciu majetku v súlade s príslušnými ustanoveniami zákona č. 431/2002 Z.z. o účtovníctve v znení neskorších zmien a doplnkov. 

Na vykonanie uvedeného príkazu vydal riaditeľ strediska služieb  Príkaz č. 5/2006 na vykonanie inventarizácie vlastného a zvereného majetku. Predmetom inventarizácie boli všetky zložky hmotného a nehmotného majetku, pohľadávok a záväzkov, cenín, hotovosti v pokladniciach, stav peňažných prostriedkov na účtoch a stav skladových zásob ku dňu 31. decembru 2006, vrátane školských zariadení v organizačnej pôsobnosti strediska služieb. Súčasťou predmetného príkazu bolo i menovanie ústrednej inventarizačnej komisie a čiastkových  inventarizačných komisií. 
Stredisko služieb má vyhotovené „Zásady obehu účtovných dokladov“ platné a účinné od septembra 2003. Dodatok č. 3 týchto zásad,  účinný od 1. mája 2006  upravuje vykonávanie inventarizácie majetku strediska služieb  i jeho preddavkových zariadení. 
Zamestnanci zodpovední za  evidenciu majetku predložili ku dňu vykonania inventarizácie majetku  inventarizačnej komisii  písomné prehlásenia, že všetky doklady týkajúce sa stavu majetku a pohybu hospodárskych prostriedkov odovzdali na zaúčtovanie. Všetky príjmy a výdaje týkajúce sa týchto prostriedkov do začatia inventúry sú zachytené v účtovníctve ako i v operatívnej evidencii a boli odovzdané príslušnej čiastkovej inventarizačnej komisii. 

V súlade s „Časovým harmonogramom priebehu inventarizácie v roku 2006“ ústredná inventarizačná komisia na základe súpisov majetku vyhotovených jednotlivými   čiastkovými inventarizačnými komisiami  zistila nasledovný stav majetku a záväzkov k 31.12.2006: 

				               účtovný stav		    fyzický stav		rozdiel
Budovy				165 223 943,30 Sk	 165 223 943,30 Sk	     0
Pozemky				166 178 000,00 Sk	 166 178 000,00 Sk 	     0          
Stroje a zariadenia materské školy	       297 167,60 Sk	        297 167,60 Sk	     0
Stroje a zariadenia školské jedálne	       239 051,10 Sk	        239 051,10 Sk	     0
Stroje a zariadenia stredisko služieb	    3 149 441,20 Sk	     3 149 441,20 Sk	     0
Umelecké diela			         65 650,00 Sk	          65 650,00 Sk	     0
Dlhodobý hmotný majetok:
materské školy			    9 956 409,34 Sk	     9 956 409,34 Sk	     0
školské jedálne			    2 316 609,72 Sk	     2 316 609,72 Sk	     0
stredisko služieb			    1 583 817,05 Sk	     1 583 817,05 Sk	     0
Dlhodobý nehmotný majetok		         85 746,00 Sk               85 746,00 Sk	     0
Materiálové zásoby stredisko služieb       396 336,20 Sk             396 336,20 Sk	     0
Materiálové zásoby školské jedálne	       334 296,68 Sk             333 665,68 Sk	 631 Sk
Pohľadávky				       527 302,96 Sk             527 302,96 Sk	     0
Záväzky				    9 255 510,73 Sk	     9 255 510,73 Sk	     0
Peniaze v pokladnici			         28 402,20 Sk	          28 402,20 Sk	     0
Depozitný účet			    7 755 998,00 Sk	     7 755 998,00 Sk	     0
Účty školských jedální		    1 085 930,87 Sk	     1 085 930,87 Sk	     0
Účet sociálneho fondu		       105 594,05 Sk	        105 594,05 Sk	     0 	

Pri porovnaní s účtovným stavom bolo zistené, že skladové zásoby v školskej jedálni pri Materskej škole Pifflova č.10 mali byť vykázané nižšie o finančnú čiastku 631 Sk, z dôvodu jej duplicitného zaúčtovania. Ústredná inventarizačná komisia túto skutočnosť uviedla v „Rekapitulácii inventarizácie hmotného a nehmotného majetku, pohľadávok a záväzkov v roku 2006 vykonanej k 31.12.2006 v zmysle zákona o účtovníctve,“ ale zistený inventarizačný rozdiel (631 Sk)   nebol zaúčtovaný v období, za ktoré sa inventarizáciou overoval stav majetku, záväzkov a rozdielu majetku a záväzkov. 
Uvedeným konaním došlo k porušeniu ustanovenia § 30 ods. 7 zákona č. 431/2002 Z.z. o účtovníctve v znení neskorších zmien a doplnkov.       

Podrobnou kontrolou inventarizácie pohľadávok a záväzkov bolo zistené:  
Finančnú čiastku 527 302,96 Sk  evidovanú ako pohľadávky organizácie tvoria pohľadávky: 
z prenájmov bytov				   550 770,00 Sk
z prenájmov nebytových priestorov                 - 25 519,65 Sk      (preplatok)          
z poplatkov za materské školy                         -   2 450,00 Sk      (preplatok) 
zo stravovacích zariadení                                     4 502,61 Sk 	
Účet 315 – Pohľadávky za rozpočtové príjmy nedaňové, mal k  31. decembru 2006 zostatok 522 800,35 Sk. Uvedenú finančnú čiastku tvoria :
- pohľadávky za užívanie bytov                                            550 770,00 Sk
- pohľadávky za užívanie nebytových priestorov               -   25 519,65 Sk      preplatky
- pohľadávky za poplatky v materských školách                -     2 450,00 Sk      preplatky
Za prenájmy bytov v budovách materských škôl sú pohľadávky v čiastke 475 198,00 Sk         zabezpečené nasledovne:
- Materská škola  Holíčska 30, nedoplatok   402 804 Sk  prebieha exekučné konanie 
- Materská škola Ševčenkova 35, nedoplatok 45 926 Sk  návrh na vydanie platobného rozkazu
- Materská škola Bzovícka 6, nedoplatok       26 468 Sk  prebieha súdne konanie 
Účet 316 – Ostatné pohľadávky, mal k 31.12.2006 zostatok 4 502,61 Sk. Predmetnú finančnú čiastku tvoria:
- nevyrovnané úroky a poplatky stravovacích zariadení	                 5 670,26 Sk
- úroky z minulých období na stravovacích účtoch (ŠJ)                      - 9 389,42 Sk
- výdavky z minulých období na stravovacích účtoch (ŠJ)                    8 221,77 Sk		
Finančnú čiastku 9 255 510,73 Sk evidovanú ako záväzky strediska služieb tvoria:
mzdy zamestnancov za december 2006		4 665 255,00 Sk	
odvody do poisťovní					2 664 597,00 Sk
ostatné priame dane					   426 146,00 Sk	
záväzky z prenájmu 				               339 375,10 Sk	
záväzky z neuhradených faktúr		                   9 622,70 Sk			
iné záväzky (školské jedálne)                                    1 150 514,93 Sk
Účet 321 – Dodávatelia mal konečný zostatok 9 622,70 Sk – neuhradené faktúry za potraviny dodané do školských jedální. Predmetné faktúry boli uhradené v roku 2007 v lehote splatnosti. 
Účet 379 – Iné záväzky, mal k 31.12.2006 zostatok  5 815 768,93 Sk, a to:  
- záväzky voči zamestnancom (mzdy za december 2006)	            	4 665 255,00 Sk
- záväzky voči rodičom v stravovacích zariadeniach (ŠJ)		            1 150 514,93 Sk
Účet 952 – Záväzky zo sociálneho fondu mal k 31.12.2006 zostatok 105 595,025 Sk.
Účet 954 – Záväzky z nájmu k 31.12.2006 mal zostatok 339 376,10 Sk – za automobil zakúpený na leasing. 

Inventúrne súpisy vyhotovené podľa jednotlivých skupín majetku a tiež inventúrne súpisy pohľadávok a záväzkov, tvoria prílohu „Rekapitulácie“ vyhotovenej dňa 11. januára 2007 ústrednou inventarizačnou komisiou. 
V Metodickom pokyne na vykonanie inventarizácie za rok 2006, ktorý je prílohou Príkazu č. 5/2006 riaditeľa strediska služieb, bod 16) ukladá ústrednej inventarizačnej komisii vypracovať  správu o výsledku inventarizácie. 
Táto správa vyhotovená nebola, čím členovia ústrednej inventarizačnej komisie nedodržali citovaný príkaz riaditeľa strediska služieb. 
Pri kontrole boli porovnané stavy majetku, pohľadávok a záväzkov zistených inventarizáciou so stavom vedeným v účtovnej evidencii, pričom neboli zistené rozdiely. 
 
Dňa 14. júna 2007 bola vykonaná fyzická kontrola majetku v náhodne vybraných priestoroch strediska služieb a dňa 19. júna 2007 v priestoroch Materskej školy Bulíkova č. 25, (účtovné stredisko 1205) a v Školskej kuchyni a školskej jedálni pri Materskej škole Bulíkova č. 25, formou náhodného výberu, pri ktorej bolo zistené, že všetky predmety uvedené na príslušných miestnych inventárnych zoznamoch sa nachádzali v určených priestoroch a boli označené inventárnymi číslami. Porovnaním údajov v miestnych inventárnych zoznamoch s údajmi v inventúrnych súpisoch vyhotovených k 31.12.2006 neboli zistené rozdiely.  
			
V súvislosti s kontrolou správnosti inventarizácie vykonanej k 31.12.2006 bolo zistené, že stredisko služieb nemá na podsúvahových účtoch v účtových skupinách 97 až 99 evidovaný stav drobného hmotného majetku v súlade s ustanovením § 76  Opatrenia Ministerstva financií SR z 11. decembra 2003, číslo 24501/2003-92,  ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, štátne fondy, príspevkové organizácie, obce a vyššie územné celky, v platnom znení.  

Na základe skutočností zistených pri kontrole možno konštatovať, že inventarizácia k 31.12.2006 bola v rozpočtovej organizácii Stredisko služieb školám a školským zariadeniam Petržalka, Bohrova č.1, Bratislava, vykonaná v súlade s právnymi predpismi platnými pre oblasť inventarizácie vlastného a zvereného majetku, pohľadávok a záväzkov, až na:  
-	nezaúčtovanie zisteného inventarizačného rozdielu 631 Sk v roku 2006 (porušenie ustanovenia § 30 ods. 7 zákona č. 431/2002 Z.z. o účtovníctve v znení neskorších zmien a doplnkov)
-	nevedenie majetku na podsúvahovom účte  (nedodržanie § 76 Opatrenia Ministerstva financií SR č. 24501/2003-92)
-	nevyhotovenie  správy o výsledku inventarizácie (nedodržanie príkazu riaditeľa Strediska služieb školám a školským zariadeniam Petržalka č. 5/2006). 

Z vykonanej kontroly bol vyhotovený protokol, ktorý bol prerokovaný s dotknutými zamestnancami strediska služieb dňa 29. júna 2007.
V zmysle záverov prerokovania protokolu prijal riaditeľ organizácie dňa 2. júna 2007  tri opatrenia na odstránenie zistených nedostatkov, ktoré v určenom termíne písomne oznámil útvaru miestneho kontrolóra Mestskej časti Bratislava-Petržalka. Plnenie prijatých opatrení bude  predmetom osobitnej kontroly.